General - Astrodienst Guest user u1360156741
26-Jun-2017, 17:40 UT/GMT Slovenië & Kroasië | Seagull
Kroasië is een van die mees begeerlike bestemmings in die Adriatiese See. Hierdie stukkie paradys met sy mediterreense klimaat is perfek, tydloos en wag om enige besoeker se hart te bekoor.
Kroasië het ‘n pragtige, glansende kuslyn wat kronkel om rotsagtige inhamme en kabbel op strande waar dennebome groei. Hawens gons met vissermanne, kinders baljaar in die sprankelende water en seiljagte gly moeiteloos tussen meer as 1000 eilande deur.
Dubrovnik is die pêrel van die Adriatiese See en ‘n UNESCO wêreld erfenisgebied. Hierdie ou stad sal jou bekoor met sy goed-bewaarde stadsmure waarlangs jy kan loop om die stad te verken. Stap langs nou, geplaveide straatjies vol interessante winkeltjies en restaurante om elke hoek en draai en hoor verlangs die musiek en sang van straatmusikante. Daar is ook ander besienswaardighede soos historiese kerke, monumente en paleise om te verken.
Stap in Plitvice deur ongerepte lowergroen woude wat omsoom word deur sprankelende bergstrome. Laat die watervalle jou gesig nat sproei terwyl jy hierdie natuurskone gebied verken.
Hvar is die sonnigste eiland in Kroasië. Hierdie antieke eiland met sy ryk geskiedenis en milde klimaat maak dit ‘n perfekte sprokiesbestemming. Hier is kwaliteit akkommodasie, vriendelike mense en hoflike diens aan die orde van die dag.
Ons lê ook besoek af by Pula. Hierdie stad is nie net ‘n aanloklike toerisme aantreklikheid nie, maar is ook ‘n sentrum vir skeepsbou. Pula is besaai met herinneringe uit tye van ouds, soos die ou Romeinse ruïnes en ‘n pragtige Romeinse amfiteater.
Ons sien sien ook die bekoorlike dorpies Rovinj en Zadar.
Rovinj is op ‘n peervormige skiereiland en herinner ons aan Italië met Venesiaanse-styl huisies, terracotta dakteëls en die wit barok kerk met sy massiewe klok wat bo die stad uittoring.
Die ommuurde hawestad Zadar se argitektoniese erfenis dateer sowat 2000 jaar terug en is omring deur 5 nasionale parke. Zadar se mense is warm en vriendelik. Nuttig ‘n glasie Maraskin en geniet die atmosfeer van hierdie outentieke stad.
Kom geniet Kroasië saam met ons.
Navraag omtrent Slovenië & Kroasië